Jakob Fuglsang
Jakob Diemer Fuglsang (* 22. März 1985 in Genf) is en däänsch Radrennfohrer.

Loopbahn 
Jakob Fuglsang weer tonächst in’n Mountainbikesport aktiv. 2006 wurr he däänsch Meester in’n Cross County un 2008 in’n Mountainbike-Marathon. Bi de Mountainbike-Weltmeesterschapen 2007 in Fort William wurr he Sieger in de U-23-Klass. 

Nahdem Fuglsang up de Straat Enn‘n 2008 as Stagiaire för dat Team CSC-Saxo Bank fohren weer, för dat he 2008 de Däänmark-Rundfohrt wunnen harr, hett he sück af 2009 ganz up den Straatenradsport konzentreert. He bleev van 2009 bit to’n Afloop vun de Saison 2010 regulär Liddmaat vun dit UCI ProTeams, bevör he 2011 to’n RadioShack-Nissan wesseln dee. 2009 un 2010 hett he de Däänmark Rundfohrt nochmals wunnen. 

Fuglsang wunn 2012 de Gesamtwertung vun de Luxemburg-Rundfohrt un wurr ansluutend bi de  Tour de Suisse Dart. Ansluutend wurr he däänsch Tietfohrmeester. He wurr denn aber trotz disse goot Ergevnisse vun sien Team nich för de Tour de France upstellt un hett stattdessen de Öösterriek-Rundfohrt bestreeden, bi de he de Gesamtwertung un een Deelstreck winnen dee. 

2013 is Fuglsang to dat Astana Pro Team wesselt un keem dor in sien eerst Johr up den Gesamtrang 7 vun de Tour de France. Bi de Olympisch Spelen 2016 wunn he de Sülvermedaille in dat Straatenrennen un wurr dorbi in’n Sprint vun en dreeköppig Spitzengrupp blots vun Greg Van Avermaet slahn.

2017 wunn Fuglsang de Gesamtwertung vun dat Critérium du Dauphiné, worbi twee Deelstreckensieger bi disse Rundfohrt mit bidragen hemm. De Tour de France muss Fuglsang nah de 13. Deelstreck upgevenb, Wiels de 11. Deelstreck harr he sück bi en Stört twee Bröök in den linken Arm totrucken. 

In de Saison 2019 weer Fuglsang bi de Fröhjohrsklassiker spoodriek: He wurr Dart bi dat Amstel Gold Race, nahdem he mit sien Fluchtbegleider Julian Alaphilippe sück nich eenig wurrn un kört vör dat Teel inhaalt wurrn weern. Alaphilippe hett hüm denn in’n Sprint an’n Teelhang vun den ansluutend Fleche Wallone. Sluutend wunn he bi Lüttich–Bastogne–Lüttich nah een Solofohrt up de letzt Kilometern. Nahdem he ok de Gesamtwertung vun dat Critérium du Dauphiné wunnen harr, gull he as een vun de Favoriten för de Tour de France, muss de Rundfohrt aber up de 16. Deelstreck nah en Stört mit swoor Prellungen upgeven. 

Fuglsang wurr in’n Februar 2020 verdächtigt, verbodenerwies Kuntakt to den Mediziner Michele Ferrari to ünnerhollen, de wegen Dopingvergaav sparrt weer. Man harr dör Indiskretschonen den Report vun de Cycling Antidoping Foundation (CADF) an de Apenlichkeit stüert. Dat harr hüm en Sparr vun bi to twee Johren inbrocht. De CADF hett aber kört dorup bekannt geven, dat nich noog Bewiesen för dat Inleiden vun en Disziplinarvervohren vörliggen deen.

In‘n August 2020 wunn Fuglsang mit de Lombardei-Rundfohrt nah en Anträe an de letzt Anstieg sien tweeten Klassiker vör George Bennet un Alexander Wlassow.

Erfolge 

2002
  Däänsch Meester – Cross Country (Junioren)

2003
  Däänsch Meester – Cross Country (Junioren)

2006
  Däänsch Meester – Cross Country

2007
  Weltmeester – Cross Country (U23)
  Däänsch Meester – Mountainbike-Marathon

2008
 Gesamtwertung Däänmark-Rundfohrt

2009
 Gesamtwertung un een Deelstreck Slowenien-Rundfohrt 
 Gesamtwertung un een Deelstreck Däänmark-Rundfohrt

2010
  Däänsch Meester – Eenzeltietfohren]]
 Gesamtwertung Däänmark-Rundfohrt

2011
 een Deelstreck Däänmark-Rundfohrt
 Mannschapstietfohren Vuelta a España

2012
 Gesamtwertung Luxemburg-Rundfohrt
  Däänsch Meester – Eenzeltietfohren]]
 Gesamtwertung un een Deelstreck Öösterriek-Rundfohrt
2013
 Mannschapstietfohren Vuelta a España

2016
 Mannschapstietfohren Giro del Trentino
  Olympisch Spelen – Straatenrennen

2017
 Gesamtwertung un twee Deelstrecken Critérium du Dauphiné
 een Deelstreck Tour of Almaty

2018
 een Deelstreck Tour de Romandie

2019
 Bargwertung Murcia-Rundfohrt
 Gesamtwertung Andalusien-Rundfohrt
 een Deelstreck Tirreno–Adriatico
 Lüttich-Bastogne-Lüttich
 Gesamtwertung Critérium du Dauphiné
 een Deelstreck un Mannschapstietfohren Vuelta a España

2020
 Gesamtwertung, twee Deelstrecken, Kombinatschonswertung un Punktewertung Andalusien-Rundfohrt
 Lombardei-Rundfohrt

2022
 Mercan'Tour Classic Alpes-Maritimes

Enkeld Nahwiesen

Weblinks 

 Offizielle Website
 Jakob Fuglsang in de Datenbank vun Radsportseiten.net

Mann
Börger von Däänmark
Boren 1985
Radrennfohrer (Däänmark)
Olympiadeelnehmer (Däänmark)